da en da nl ca da da de es da da da da da da da da en sv nb da de en da en da da da da da da da nn nn da da da da da da da da de da da da da da da da da da da da da da nl da en da da es nl da
Gymnasieelever strejker i protest: ”Vi vil have seksualundervisning på skemaet!” | Sex & Samfund
4.2.2022 06:00:00 CET | Sex & Samfund
PRESSEINVITATION: Hvordan lærer unge at respektere hinandens og egne grænser? Seksualundervisning er meget mere end kondomer på en flamingo penisattrap. Det handler også om at lære om samtykke, grænser og forventninger til køn og seksualitet, som alle er temaer, der er højaktuelle i teenageårene. Derfor nedlægger gymnasieelever i hele landet torsdag d. 10. februar undervisningen i protest mod, at seksualundervisning ikke er obligatorisk på gymnasierne.
”Jeg er bange for at blive kaldt kedelig eller snerpet, hvis jeg siger ’nej’ til sex”. Sådan lyder det fra flere unge, viser en ny undersøgelse fra Sex & Samfund. I teenageårene bliver normer og forventninger til både køn og seksualitet for mange unge afgørende for, hvordan de respekterer egne og andres grænser.
Vær med, når gymnasieelever i hele landet på torsdag d. 10. februar kl. 12.15 nedlægger den almindelige undervisning, og Danske Gymnasieelevers Sammenslutning sammen med Sex & Samfund inviterer til fælles seksualundervisning på Christianshavns Gymnasium i København.
Her bliver klasselokalerne tømt, og eleverne samles i stedet i fællessalen, hvor feministiske aktivist, Louise Kjølsen, holder oplæg om samtykke, og Sex & Samfunds nationale chef, Lene Stavngaard, giver eleverne en introduktion til seksualundervisningen. Senere diskuterer et dygtigt panel spørgsmål om emner såsom grænser og forventninger. Hele eventet bliver livestreamet, så gymnasieelever på tværs af landet i fællesskab deltager i den virtuelle strejke.
- Med en kultur med digitale krænkelser og seksuelle grænseoverskridelser i hverdagen er der et kæmpe behov for, at samtykke og grænser også kommer på ungdomsuddannelsernes skoleskema. Rigtig mange unge begynder at være seksuelt aktive i gymnasiealderen, og derfor er det vigtigt, at de lærer om, hvordan man skal omgås seksuelt, siger Alma Tynell, forkvinde i DGS.
For der er et problem, når de unge skal sætte grænser i seksuelle relationer.
- Vi har fået en samtykkelov, men den kan ikke stå alene. Vores undersøgelse viser, at stereotype forventninger til køn i seksuelle relationer fortsat fylder meget hos vores unge. Eksempelvis, at manden skal tage initiativ og være den grænsesøgende, mens kvinde skal være den grænsesættende, siger Lene Stavngaard, national chef i Sex & Samfund.
Pressen er velkommen på Christianshavns Gymnasium, ligesom vi kan hjælpe med adgang til de gymnasier, der strejker, og interview med elever, DGS og Sex & Samfund
Program for gymnasiestrejken torsdag d. 10. februar:
Tid: 10. februar kl. 12.15
Sted: Fællessalen på Christianshavns Gymnasium, Prinsessegade 35, 1422 København
12.35: Tale v. Louise Kjølsen
12.35: Seksualundervisning v. Sex & Samfund
13.35: Oplæg v. LGBT+ Danmark
13.50: Paneldebat om seksualundervisning
14.15: Tak for i dag
Danske Gymnasieelevers SammenslutninggymnasiumsamtykkeseksualundervisningSex & SamfundUngdomsuddannelse
Alvilde Suneson Aaboer, pressekontakt i Sex & Samfund, mobil: 3018 2619, mail: asa@sexogsamfund.dk
Information om Sex & Samfund
Lergravsvej 63, 2. sal
33 93 10 10https://sexogsamfund.dk/
Sex & Samfund kæmper for alles ret til at være den, de er, elske hvem de vil og få de børn, de ønsker.
Det har vi gjort i mere end 60 år. Men kampen fortsætter, fordi fordomme, diskrimination, sexsygdomme, uønskede graviditeter og mødredødelighed stadig ødelægger alt for mange liv både i Danmark og verden rundt.
Rettigheder i forhold til køn, krop og seksualitet er en holdningsmæssig og politisk kampplads. Sex & Samfund står som del af en stærk global bevægelse forrest i kampen for disse rettigheder og for at skabe opbakning i Danmark og i verden.
Følg pressemeddelelser fra Sex & Samfund
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Sex & Samfund
Sex & Samfund: En sort dag for kvinders rettigheder i USA’s historie24.6.2022 16:17:44 CEST | Pressemeddelelse
Mens Danmark næste år kan fejre 50 år med fri abort, går USA en dyster fremtid for kvinders rettigheder i møde. USA’s højesteret har nu officielt underkendt afgørelsen fra 1973, der sikrede amerikanske kvinders ret til fri abort. Samtidig stiger presset fra abortmodstandere i Europa og danske politikere bør handle nu.
Majbrit Berlau er ny generalsekretær for Sex & Samfund13.6.2022 12:00:00 CEST | Pressemeddelelse
Det bliver Majbrit Berlau (45 år), der efter sommerferien tiltræder som generalsekretær for Sex & Samfund og dermed skal arbejde for at sætte køn, krop og seksualitet på den politiske og samfundsmæssige dagsorden
Barnevognsmarch i København fejrer Mors Dag med mening6.5.2022 15:26:52 CEST | Pressemeddelelse
På Mors Dag søndag d. 8. maj går hundredvis af forældre og børn i solidaritet med verdens mødre fra Udenrigsministeriet til Islands Brygge. Barnevognsmarchen er den første af sin slags i Danmark og støtter kampen mod mødredødelighed med 100 kroner for hver deltager.
Uge 6 2022: Uge Sex med samtykke31.1.2022 06:00:00 CET | Pressemeddelelse
Børn og unge skal i højere grad lære at mærke, forstå og respektere egne og andres grænser. Derfor er samtykke på skoleskemaet, når det ringer ind til årets Uge Sex mandag den 7. februar. Mange unge har nemlig svært ved at afkode og kommunikere grænser, når det kommer til sex, viser en ny undersøgelse fra Sex & Samfund.
Klamydiasmitten blandt unge i top i Århus20.1.2022 06:00:00 CET | Pressemeddelelse
Århus er den kommune med sjette flest klamydiasmittede pr. unge indbygger. Det viser nye tal fra Statens Serum Institut, og skal klamydiakurven knækkes, kræver det lokale løsninger. Danske Regioner har sat 10 mio. kroner af til løsninger, der gør det langt enklere og billigere for kommuner i hele landet at øge testning og derved bremse klamydiasmitten.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022